Commodore Records
Store norske leksikon,Kunst og estetikk,Musikk,Musikkbransje,Plateselskaper
Commodore Records, amerikansk plateselskap, etablert i New York i 1935 av Milt Gabler. Commodore regnes som det første selskapet som bare ga ut jazzmusikk, og er best kjent for utgivelsen av Billie Holidays Strange Fruit i 1939.
Selskapet startet med gjenutgivelser av eldre jazzplater, og fra 1938 ga det ut en lang serie egne innspillinger, i hovedsak dixieland, trad- og swingjazz i småbandformat. I tillegg til Billie Holiday ga Commodore ut plater med artister som Bud Freeman, Bobby Hackett, Art Tatum, Fats Waller og Lester Young.Selskapet ble lagt ned i 1954, materialet er senere gjenutgitt på en rekke ulike platemerker. Les mer i Store norske leksikon jazz musikkindustri